ddrg/super_eurlex huggingface dataset:
Komission asetus (ETY) N:o 1353/84, annettu 16 päivänä toukokuuta 1984, asetuksen (ETY) N:o 368/77 muuttamisesta rasvattoman maitojauheen myyntiä varten annettavan tarjouskilpailuvakuuden määrän osalta



Virallinen lehti nro L 131 , 17/05/1984 s. 0016 - 0016

Suomenk. erityispainos Alue 3 Nide 17 s. 0129

Espanjank. erityispainos: Luku 03 Nide 30 s. 0207

Ruotsink. erityispainos Alue 3 Nide 17 s. 0129

Portugalink. erityispainos: Luku 03 Nide 30 s. 0207



KOMISSION ASETUS (ETY) N:o 1353/84, annettu 16 päivänä toukokuuta 1984, asetuksen (ETY) N:o 368/77 muuttamisesta rasvattoman maitojauheen myyntiä varten annettavan tarjouskilpailuvakuuden määrän osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 856/84(), ja erityisesti sen 7 artiklan 5 kohdan, sekä katsoo, että muiden eläinten kuin vasikoiden rehuksi tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annetun komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 606/84(), 14 artiklan 3 kohdassa vahvistetaan se määrä tonnia kohden, joka pidätetään, jos haltuunottoa ei ole tehty säädetyssä määräajassa; tämän määrän taso ei ole riittävä estämään mahdollista keinottelua rasvattoman maitojauheen myyntihinnan alentamisen vuoksi; tästä syystä mainittua määrää on nostettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 368/77 14 artiklan 3 kohdassa määrä 18 ECUa määrällä 40 ECUa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 1984. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 90, 1.4.1984, s. 10 () EYVL N:o L 52, 24.2.1977, s. 19 () EYVL N:o L 67, 9.3.1984, s. 25
Neuvoston asetus (ETY) N:o 1555/84, annettu 4 päivänä kesäkuuta 1984, tiettyjen Turkista peräisin olevien maataloustuotteiden tuonnista yhteisöön annetun asetuksen (ETY) N:o 3671/81 muuttamisesta



Virallinen lehti nro L 150 , 06/06/1984 s. 0004 - 0004

Suomenk. erityispainos Alue 3 Nide 17 s. 0145

Espanjank. erityispainos: Luku 03 Nide 30 s. 0245

Ruotsink. erityispainos Alue 3 Nide 17 s. 0145

Portugalink. erityispainos: Luku 03 Nide 30 s. 0245



NEUVOSTON ASETUS (ETY) N:o 1555/84, annettu 4 päivänä kesäkuuta 1984, tiettyjen Turkista peräisin olevien maataloustuotteiden tuonnista yhteisöön annetun asetuksen (ETY) N:o 3671/81 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksessa (ETY) N:o 3671/81() säädetään, että kun komissio asetuksen (ETY) N:o 1035/72() 25 artiklan ja 25 a artiklan mukaisesti ottaa käyttöön tasoitusmaksun tiettyjen Turkista peräisin olevien hedelmien ja vihannesten tuonnissa, se samalla palauttaa näiden tuotteiden tullin 1 päivää tammikuuta 1981 edeltäneelle tasolle, edellä tarkoitetun säännöksen soveltaminen voi aiheuttaa sen, että Turkki joutuu tiettyjen tuotteiden osalta maksamaan kaikille kolmansille hankkijamaille, joilla ei ole erityisiä yhteisöön tuontia koskevia järjestelyjä, 1 päivään tammikuuta 1981 sovittua tullia korkeamman tullin, ja tämän vuoksi olisi muutettava asetuksen (ETY) N:o 3671/81 1 artikla; olisi myös otettava huomioon Turkista peräisin olevaan tuontiin assosiointisopimuksen mukaisesti 31 päivään joulukuuta 1980 sovellettu järjestelmä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3671/81 1 artikla seuraavasti: "1 artikla Kun komissio asetuksen (ETY) N:o 1035/72 25 ja 25 a artiklan mukaisesti ottaa käyttöön tiettyjen Turkista peräisin olevien hedelmien ja vihannesten tuonnissa tasoitusmaksun, se palauttaa samalla: - etuuskohtelulausekkeesta hyötyneisiin kolmansiin maihin sovellettavan tullin niiden Turkista peräisin olevien tuotteiden osalta, joihin ei 31 päivään joulukuuta 1980 sovellettu assosiointisopimukseen perustuvan järjestelmän mukaista etuustullia, - etuuskohtelulausekkeesta hyötyneisiin maihin tällä hetkellä sovellettavan yhteisen tullitariffin mukaisen, 31 päivään joulukuuta 1980 voimassa ollutta etuusjärjestelmää koskevien säännösten mukaisesti alennetun tullin niiden Turkista peräisin olevien tuotteiden osalta, joihin sovelletaan assosiointisopimuksen mukaisesti erityisjärjestelmää." 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä kesäkuuta 1984. Neuvoston puolesta Puheenjohtaja J. DELORS () EYVL N:o L 367, 23.12.1981, s. 3 () EYVL N:o L 118, 20.5.1972, s. 1
KOMISSION ASETUS (ETY) N:o 298/85, annettu 4 päivänä helmikuuta 1985, muiden eläinten kuin vasikoiden rehuksi tarkoitetun julkisesti varastoidun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta



Virallinen lehti nro L 033 , 06/02/1985 s. 0005 - 0005

Suomenk. erityispainos Alue 3 Nide 18 s. 0106

Ruotsink. erityispainos Alue 3 Nide 18 s. 0106



KOMISSION ASETUS (ETY) N:o 298/85, annettu 4 päivänä helmikuuta 1985, muiden eläinten kuin vasikoiden rehuksi tarkoitetun julkisesti varastoidun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1557/84(), ja erityisesti sen 7 artiklan 5 kohdan, ottaa huomioon maatalousalalla sovellettavasta valuuttakurssista 20 päivänä toukokuuta 1983 annetun neuvoston asetuksen (ETY) N:o 1223/83(), sellaisena kuin se on viimeksi muutettuna asetuksella (ETY) N:o 855/84(), ja erityisesti sen 4 artiklan 3 kohdan, sekä katsoo, että komission asetusten (ETY) N:o 368/77() ja (ETY) N:o 443/77(), sellaisina kuin ne ovat viimeksi muutettuina asetuksella (ETY) N:o 3031/84(), mukaisesti interventioelimet myyvät ennen 1 päivää heinäkuuta 1983 julkiseen varastoon tuotua rasvatonta maitojauhetta, tämän ikävaatimuksen täyttävän tuotteen rajalliset vielä käytettävät määrät huomioon ottaen on syytä laajentaa edellä mainitut myynnit koskemaan ennen 1 päivää elokuuta 1983 varastoon tuotua rasvatonta maitojauhetta, jotta tämä toimenpide voidaan toteuttaa tavanomaisesti, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 368/77 1 artiklassa ja asetuksen (ETY) N:o 443/77 1 artiklan päivämäärä "1 päivää heinäkuuta 1983" päivämäärällä "1 päivää elokuuta 1983". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä helmikuuta 1985. Komission puolesta Frans ANDRIESSEN Varapuheenjohtaja ()()()()()()() () EYVL N:o L 148, 28.6.1968, s. 13 () EYVL N:o L 150, 6.6.1984, s. 6 () EYVL N:o L 132, 21.5.1983, s. 33 () EYVL N:o L 90, 1.4.1984, s. 1 () EYVL N:o L 52, 24.2.1977, s. 19 () EYVL N:o L 58, 3.3.1977, s. 16 () EYVL N:o L 287, 31.10.1984, s. 19
Komission asetus (ETY) N:o 1650/85, annettu 18 päivänä kesäkuuta 1985, muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella annetun asetuksen (ETY) N:o 1844/77 muuttamisesta



Virallinen lehti nro L 159 , 19/06/1985 s. 0030 - 0030

Suomenk. erityispainos Alue 3 Nide 18 s. 0192

Espanjank. erityispainos: Luku 03 Nide 35 s. 0125

Ruotsink. erityispainos Alue 3 Nide 18 s. 0192

Portugalink. erityispainos: Luku 03 Nide 35 s. 0125



KOMISSION ASETUS (ETY) N:o 1650/85, annettu 18 päivänä kesäkuuta 1985, muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella annetun asetuksen (ETY) N:o 1844/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1298/85(), ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1844/77(), sellaisena kuin se on viimeksi muutettuna asetuksella (ETY) N:o 3511/83(), 1 artiklan 1 kohdassa säädetään erityistuen myöntämisestä sellaiselle rasvattomalle maitojauheelle, joka on tarkoitettu muiden eläinten kuin nuorten vasikoiden ruokintaan, jos sillä on tietyt komission asetuksen (ETY) N:o 625/78(), sellaisena kuin se on viimeksi muutettuna asetuksella (ETY) N:o 718/85(), liitteessä I olevat rasvattoman maitojauheen laatua koskevat ominaisuudet; kokemus on osoittanut, että on syytä järjestää säännökset, joilla rangaistaan siitä, ettei tuote vastaa tiettyjä tuotteen ominaisuuksia, ja maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1844/77 seuraavasti: 1) Korvataan 1 artiklan 1 kohdan ensimmäisessä luetelmakohdassa sanat "ja liitteessä IV" sanoilla "ja liitteessä IV ja V". 2) Lisätään 1 artiklan 5 kohtaan alakohta seuraavasti: "Kun asetuksen (ETY) N:o 625/78 liitteessä I olevan 1 kohdan c ja d alakohdassa tarkoitetut titrattavan happamuuden ja laktaattien enimmäispitoisuudet ylitetään, tuen määrää vähennetään: P 5 prosentilla 20 prosentilla titrattavan happamuuden enimmäispitoisuuden ylittävää osuutta kohden maitohappona ilmaistuna, P 1 prosentilla 20 prosentilla laktaattien enimmäispitoisuuden ylittävää osuutta kohden." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä kesäkuuta 1985. Komission puolesta Frans ANDRIESSEN Varapuheenjohtaja ()()()()()() () EYVL N:o L 148, 28.6.1968, s. 13 () EYVL N:o L 137, 27.5.1985, s. 5 () EYVL N:o L 205, 11.8.1977, s. 11 () EYVL N:o L 351, 14.12.1983, s. 10 () EYVL N:o L 84, 31.3.1978, s. 19 () EYVL N:o L 78, 21.2.1985, s. 14
Komission asetus (ETY) N:o 2859/85, annettu 14 päivänä lokakuuta 1985, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 274 , 15/10/1985 s. 0027 - 0027

Espanjank. erityispainos: Luku 01 Nide 5 s. 0026

Portugalink. erityispainos: Luku 01 Nide 5 s. 0026

Suomenk. erityispainos Alue 3 Nide 19 s. 0190

Ruotsink. erityispainos Alue 3 Nide 19 s. 0190



KOMISSION ASETUS (ETY) N:o 2859/85, annettu 14 päivänä lokakuuta 1985, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1298/85(2), ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1725/79(3), sellaisena kuin se on viimeksi muutettuna asetuksella (ETY) N:o 1096/85(4), 4 artiklan 2 kohdassa säädetään, että mainitussa asetuksessa tarkoitetut rehuseokset pakataan enintään 50 kilogramman säkkeihin; kokemus on osoittanut, että tietyissä tapauksissa on tarpeen käyttää muita pakkauksia tai säiliöitä kuin säkkejä; näin ollen olisi tarpeen säätää tästä mahdollisuudesta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1725/79 4 artiklan 2 kohdan ensimmäisen alakohdan ilmaus "enintään 50 kilogramman säkkeihin" ilmauksella "enintään 50 kilogramman säkkeihin tai muihin pakkauksiin tai säiliöihin". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä lokakuuta 1985. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 137, 27.5.1985, s. 5 (3) EYVL N:o L 199, 7.8.1979, s. 1 (4) EYVL N:o L 117, 30.4.1985, s. 7
Neuvoston asetus (ETY) N:o 2998/85, annettu 28 päivänä lokakuuta 1985, Euroopan talousyhteisön ja Egyptin arabitasavallan yhteistyösopimuksen "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan 6 ja 17 artiklan muuttamisesta uudelleen



Virallinen lehti nro L 288 , 30/10/1985 s. 0001 - 0001

Suomenk. erityispainos Alue 2 Nide 4 s. 0070

Espanjank. erityispainos: Luku 02 Nide 14 s. 0101

Ruotsink. erityispainos Alue 2 Nide 4 s. 0070

Portugalink. erityispainos: Luku 02 Nide 14 s. 0101



NEUVOSTON ASETUS (ETY) N:o 2998/85, annettu 28 päivänä lokakuuta 1985, Euroopan talousyhteisön ja Egyptin arabitasavallan yhteistyösopimuksen "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan 6 ja 17 artiklan muuttamisesta uudelleen EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Egyptin arabitasavallan yhteistyösopimus(1) allekirjoitettiin 18 päivänä tammikuuta 1977, ja se tuli voimaan 1 päivänä marraskuuta 1978, mainitun sopimuksen "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan, jäljempänä "pöytäkirja", sellaisena kuin se on muutettuna yhteistyöneuvoston päätöksellä N:o 1/81(2), 6 artiklassa määrätään, että muutettaessa ECUina ilmaistujen määrien perustepäivämäärää ilman eri toimenpiteitä yhteisö voi tarvittaessa ottaa käyttöön tarkistetut määrät, ja ECUina ilmaistut 1 päivänä lokakuuta 1984 voimassa olleet määrät tiettyinä kansallisina valuuttoina olivat pienemmät kuin vastaavat 1 päivänä lokakuuta 1982 voimassa olleet määrät; edellä mainitun perustepäivämäärän muuttaminen ilman eri toimenpiteitä alentaisi kyseisiksi kansallisiksi valuutoiksi muunnettaessa yksinkertaistettuja asiakirjatodisteita koskevia voimassa olevia rajoja; tämän välttämiseksi näitä ECUina ilmaistuja rajoja olisi korotettava, ON ANTANUT TÄMÄN ASETUKSEN: 1 artikla Muutetaan pöytäkirja seuraavasti: 1. korvataan 6 artiklan 1 kohdan toisessa alakohdassa ilmaisu "2 000 ECUa" ilmaisulla "2 355 ECUa"; 2. korvataan 17 artiklan 2 kohdassa ilmaisu "140 ECUa" ilmaisulla "165 ECUa" ja ilmaisu "400 ECUa" ilmaisulla "470 ECUa". 2 artikla Tämä asetus tulee voimaan 1 päivänä marraskuuta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 28 päivänä lokakuuta 1985. Neuvoston puolesta Puheenjohtaja J. SANTER (1) EYVL N:o L 266, 27.9.1978, s. 2 (2) EYVL N:o L 357, 12.12.1981, s. 4
Komission asetus (ETY) N:o 3588/85, annettu 17 päivänä joulukuuta 1985, tupakka-alan asetusten (ETY) N:o 1726/70 ja (ETY) N:o 2603/71 muuttamisesta Espanjan ja Portugalin liittymisen vuoksi



Virallinen lehti nro L 343 , 20/12/1985 s. 0018 - 0018

Suomenk. erityispainos Alue 3 Nide 20 s. 0003

Espanjank. erityispainos: Luku 03 Nide 39 s. 0168

Ruotsink. erityispainos Alue 3 Nide 20 s. 0003

Portugalink. erityispainos: Luku 03 Nide 39 s. 0168



KOMISSION ASETUS (ETY) N:o 3588/85, annettu 17 päivänä joulukuuta 1985, tupakka-alan asetusten (ETY) N:o 1726/70 ja (ETY) N:o 2603/71 muuttamisesta Espanjan ja Portugalin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 396 artiklan, sekä katsoo, että tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1726/70(), sellaisena kuin se on viimeksi muutettuna asetuksella (ETY) N:o 887/85(), sekä interventioelinten hallussaan pitämän tupakan ensiasteen jalostus- ja kauppakunnostussopimusten tekoa koskevista yksityiskohtaisista säännöistä 6 päivänä joulukuuta 1971 annetussa komission asetuksessa (ETY) N:o 2603/71(), sellaisena kuin se on viimeksi muutettuna asetuksella (ETY) N:o 3212/83(), säädetään erityismainintojen lisäämisestä; Espanjan ja Portugalin liittymisen vuoksi näiden mainintojen luetteloa on tarpeen täydentää, ja liittymissopimuksen 2 artiklan 3 kohdan nojalla yhteisöjen toimielimet voivat ennen liittymistä toteuttaa asiakirjan 396 artiklassa tarkoitettuja toimenpiteitä, ON ANTANUT TÄMÄN ASETUKSEN: 1 artikla 1. Muutetaan asetus (ETY) N:o 1726/70 seuraavasti. - Lisätään 4 artiklan 1 kohdan a alakohtaan maininnat seuraavasti: "tabaco en hoja recolectado en la Comunidad", "tabaco em rama colhido na Comunidade". - Lisätään 4 artiklan 1 kohdan b alakohtaan maininnat seuraavasti: "tabaco en hoja importado de países terceros", "tabaco em rama proveniente de países terceiros". - Lisätään 5 artiklan kohtaan luetelmakohdat seuraavasti: "- tabaco importado de países terceros", "- tabaco importado de países terceiros". 2. Lisätään asetuksen (ETY) N:o 2603/71 3 artiklan toiseen kohtaan luetelmakohdat seuraavasti: "- tabaco de intervención", "- tabaco de intervenção." 2 artikla Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymissopimuksen voimaantulosta muuta johdu. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1985. Komission puolesta Frans ANDRIESSEN Varapuheenjohtaja () EYVL N:o L 191, 27.8.1970, s. 1 () EYVL N:o L 96, 3.4.1985, s. 12 () EYVL N:o L 269, 8.12.1971, s. 11 () EYVL N:o L 318, 16.11.1983, s. 6
Neuvoston asetus (ETY) N:o 444/86, annettu 25 päivänä helmikuuta 1986, luvan antamisesta Espanjan kuningaskunnalle ja Portugalin tasavallalle sisällyttää yhteisen tullitariffin nimikkeistöön tiettyjä maataloustuotteita koskevia kansallisia alajakoja



Virallinen lehti nro L 050 , 28/02/1986 s. 0025 - 0025

Suomenk. erityispainos Alue 2 Nide 4 s. 0104

Ruotsink. erityispainos Alue 2 Nide 4 s. 0104



NEUVOSTON ASETUS (ETY) N:o 444/86, annettu 25 päivänä helmikuuta 1986, luvan antamisesta Espanjan kuningaskunnalle ja Portugalin tasavallalle sisällyttää yhteisen tullitariffin nimikkeistöön tiettyjä maataloustuotteita koskevia kansallisia alajakoja EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 76 artiklan 3 kohdan toisen alakohdan ja 244 artiklan 3 kohdan toisen alakohdan, ottaa huomioon komission ehdotuksen, sekä katsoo, että liittymisasiakirjan 76 artiklan 3 kohdan ensimmäisen alakohdan ja 244 artiklan 3 kohdan ensimmäisen alakohdan mukaan Espanjan kuningaskunta ja Portugalin tasavalta soveltavat yhteisen tullitariffin nimikkeistöä 1 päivästä maaliskuuta 1986 liittymisasiakirjan 67 ja 235 artiklassa tarkoitettuihin tuotteisiin; sekä 76 että 244 artiklan 3 kohdan toisen alakohdan mukaan niille voidaan kuitenkin yhteisen tullitariffin asteittaiseksi lähentymiseksi tai yhteisön sisäisten tullien poistamiseksi antaa lupa sisällyttää yhteisen tullitariffin nimikkeistöön voimassa olevia kansallisia alajakojaan, jollei tästä aiheudu ongelmia yhteisön lainsäädännön soveltamisessa, ja luvan antaminen edellä tarkoitettujen tullin alaisten tuotteiden osalta ei aiheuta ongelmia, vaan se on perusteltua, jos tällaisista samaan yhteisen tullitariffin alanimikkeeseen kuuluvista tuotteista kannetaan erisuuruisia tulleja; uusille jäsenvaltioille olisi annettava lupa sisällyttää kyseisiä tuotteita koskevia kansallisia alajakoja yhteisen tullitariffin nimikkeistöön, ON ANTANUT TÄMÄN ASETUKSEN: 1 artikla Niiden liittymisasiakirjan 67 ja 235 artiklassa tarkoitettujen tuotteiden osalta, joista yhteisön säännösten mukaan on kannettava tulleja tuotaessa niitä kolmansista maista, Espanjan kuningaskunta ja Portugalin tasavalta saavat sisällyttää yhteisen tullitariffin nimikkeistöön kansallisia alajakoja, jotka ovat välttämättömiä yhteisen tullitariffin asteittaiseksi lähentymiseksi tai yhteisön sisäisten tullien poistamiseksi liittymisasiakirjassa määrätyin edellytyksin. 2 artikla Tämä asetus tulee voimaan 1 päivänä maaliskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1986. Neuvoston puolesta Puheenjohtaja G. BRAKS
Komission asetus (ETY) N:o 1129/86, annettu 18 päivänä huhtikuuta 1986, neuvoston asetuksen N:o 23 muuttamisesta persikoita koskevien yhteisten laatuvaatimusten osalta



Virallinen lehti nro L 103 , 19/04/1986 s. 0022 - 0022

Suomenk. erityispainos Alue 3 Nide 20 s. 0192

Ruotsink. erityispainos Alue 3 Nide 20 s. 0192



KOMISSION ASETUS (ETY) N:o 1129/86, annettu 18 päivänä huhtikuuta 1986, neuvoston asetuksen N:o 23 muuttamisesta persikoita koskevien yhteisten laatuvaatimusten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen 2 artiklan 3 kohdan viimeisen alakohdan, sekä katsoo, että neuvoston asetuksen N:o 23(), sellaisena kuin se on viimeksi muutettuna asetuksella (ETY) N:o 846/76(), liitteessä II/4 on vahvistettu persikoita koskevat yhteiset laatuvaatimukset, mainituissa vaatimuksissa säädetään mahdollisuudesta pitää kaupan 31 päivään heinäkuuta saakka tiettyjen laatuluokkien persikoita, joiden ympärysmitta on 15 ja 16 senttimetrin välillä tai joiden läpimitta on 47 ja 51 millimetrin välillä; tämä säännös ei enää vastaa kulutuksen tarpeita; tämän vuoksi se olisi poistettava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan asetuksen N:o 23 liitteessä II/4 olevasta III osastosta "Kokolajittelu" virke seuraavasti: "Lisäksi ympärysmitaltaan 15/16 cm tai läpimitaltaan 47/50 mm olevat persikat sallitaan 31 päivään heinäkuuta, lukuun ottamatta ekstra luokkaan kuuluvia persikoita." 2 artikla Tämä asetus tulee voimaan 1 päivänä tammikuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä huhtikuuta 1986. Komission puolesta Frans ANDRIESSEN Varapuheenjohtaja () EYVL N:o L 118, 20.5.1972, s. 1 () EYVL N:o L 362, 31.12.1985, s. 8 () EYVL N:o 30, 20.4.1962, s. 965/62 () EYVL N:o L 96, 10.4.1976, s. 31